recursal/SuperWikiNEXT-32B huggingface dataset:
**שִירוֹ אִישִיאִי** (ביפנית: **石井 四郎**, ברומאג'י: **Shirō Ishii**‏; 25 ביוני 1892 – 9 באוקטובר 1959) היה רופא צבאי יפני, מיקרוביולוג, מפקדה של יחידת 731 ויחידה 1644 שעסקו בפיתוח נשק ביולוגי ובניסויים רפואיים סדיסטים בבני אדם בזמן מלחמת סין–יפן השנייה.

אישיאי מכונה לעיתים ד"ר מנגלה היפני.

ביוגרפיה
--------

שירו אישיאי נולד בחווה בכפר שיבייאמה במחוז צ'יבה. ב-1922 השלים את לימודיו בבית הספר לרפואה צבאית בטוקיו והחל ללמוד מיקרוביולוגיה באוניברסיטת קיוטו. במהלך לימודיו גידל חיידקים בצלחות פטרי כ"חיות מחמד". ב-1925 הועלה לדרגת Surgeon Captain. ב-1927 החל לחקור את תחום הלוחמה הביולוגית. ב-1928 יצא לשנתיים לימודים והתרשמות במערב שם הושפע ולמד אודות ההשפעה שהייתה ללוחמה הכימית במלחמת העולם הראשונה. כששב ליפן ב-1930 טען בפני מפקדיו כי העולם צועד לעבר מלחמות כימיות וביולוגיות ועל יפן גם לעשות כך, בין אלו ששוכנעו ממנו היה שר הצבא היפני סדאו אראקי ואחיו של הקיסר הירוהיטו הנסיך יאסוהיטו צ'יצ'יבו. 

באוקטובר 1940 מונה אישיאי לראש אגף הלוחמה הביולוגית בצבא יפן וקדם לדרגת Surgeon General, נבנה עבורו מתחם ענק בן שישה בניינים ליד העיר חרבין שהייתה תחת כיבוש יפני ובו החל בניסויים. קרבנות הניסויים היו בעיקר שבוים סיניים אך גם קוריאנים רוסים וחיילים מבעלות הברית בעת מלחמת העולם השנייה. הניסויים כללו הדבקה במחלות, קטיעת איברים והשתלת איברים במקומם, הקפאת תאים ויצירת נמק, אונס הכרחת הפלות וניתוחים ללא הרדמה. מעריכים כי בין 3,000 ל-12,000 קרבנות מתו שם, האנשים סופקו ליחידה על ידי הקמפייטאי (המשטרה הצבאית של יפן).

לא נותרו ניצולים מיחידת 731. ב-1945, עם התקרבות הצבא האדום לבסיס היחידה, הורה אישאיי על הריגת 150 הניצולים שהיו באותה עת בבסיס היחידה והשמדת מסמכים. אישיאי לא הועמד לדין על מעשיו; הוא חתם עם ארצות הברית על הסכם אי-העמדה לדין וחסינות תמורת שיתוף הממצאים המחקריים והרפואיים יקרי הערך שבידיו. ב-6 במאי 1947 כתב דאגלס מקארתור לוושינגטון שניתן להשיג מידע נוסף, אף הצהרות מפי אישיאי עצמו, על ידי הבהרה שהמידע יסווג כמידע מודיעיני ולא ישמש כראיה במשפטי פשעי המלחמה.

ראו גם
------

* יחידה 731
* יוזף מנגלה
* ניסויים בבני אדם על ידי הנאצים

קישורים חיצוניים
----------------

ויקישיתוף מדיה וקבצים בנושא **שירו אישיאי** בוויקישיתוף
* מאת ג'וזף קאהן ניו יורק טיימס, הנשק הסודי של יחידה 731: חולדות נגועות בדבר, באתר הארץ, 27 בנובמבר 2002
* יריב פלג, ‏הניסויים הממשלתיים המטורפים ביותר בהיסטוריה, באתר ‏מאקו‏, 26 ביוני 2014

הערות שוליים
------------

1. ↑  World War II: The Issue of Compensation by Japan
2. ↑  Gold, עמ' 109.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987009828355605171
* BnF: cb169834679 (data)
* GND: 1065059485
* ISNI: 0000 0000 3606 3928
* LCCN: n2004120238
* NARA: 10596914
* NDL: 01009459
* VIAF: 51086695
* WorldCat: lccn-n2004120238

 |
**ניו אמסטרדם** (באנגלית: **New Amsterdam**, בהולנדית: **Nieuw Amsterdam**) היא אחת הערים הגדולות ביותר בגיאנה, בירת מחוז מזרח ברביצה קורנטין. העיר שוכנת במרחק של 100 ק"מ מדרום מזרח לבירת המדינה ג'ורג'טאון, על הגדה המזרחית של נהר ברביצה, 6.5 ק"מ במעלה הזרם מהשפך שלו לאוקיינוס האטלנטי, ומדרום לנהר קנג'.

היסטוריה
--------

שורשיה של ניו אמסטרדם מתחילים בשנות השלושים והארבעים של המאה ה-18, בכפר שצמח לצדו של מבצר נסאו שניצב 90 ק"מ במעלה נהר ברביצה. לפני פרוץ מרד עבדים ב-1763, היו בניו אמסטרדם בית משפט, מחסן, אכסניה, פונדק, שני נפחים, מאפייה, כנסייה לותרנית, וכמה בתי מגורים ומבנים אחרים. העיר נבנתה ב-1740 על ידי ההולנדים ונקראה בתחילה **פורט סינט אנדריס** (Fort Sint Andries). בשנת 1790 היא הייתה למקום מושב הממשלה הקולוניאלית ההולנדית. ב-1803 היא נכבשה על ידי הבריטים.

העיירה הקטנה הייתה חלוצה בחקיקתם של כמה תקנות: היא חוקקה חוקי תברואה, על פיהם לא הותרה בניתם של בתי שימוש ליד הרחובות, תעלות הניקוז היו מכוסות ועשבים נוכשו. כמו כן הוטל פיקוח על המחירים בבית המלון הראשון של העיר.

ב-1763 התחולל בעיר מרד עבדים שבמהלכו הוצתו בתי העיר ונשרפו עד היסוד. המבנה היחידי ששרד הייתה הכנסייה הלותרנית שהייתה בנויה מלבנים. במשך השנים הבאות נבנתה העיר מחדש אך היא כבר פסקה מלהיות מרכז המושבה. בעלי המטעים החלו לחפש אדמות פוריות יותר במורד הנהר ובכך הפכה העיר להיות מבודדת יותר. בתחילה תכננו השלטונות ההולנדים לבנות בעיר מבני ממשלה חשובים, אך בסופו של דבר הבינו שעדיפה תוכנית להעתקת העיר למיקומה הנוכחי. ב-1790 החלו להיבנות המבנים החדשים במיקום החדש.

ב-1831 איבדה ניו אמסטרדם את מעמדה כבירת המושבה ההולנדית, כאשר אוחדו שתי מושבות ומוזגו למושבה גיאנה הבריטית.

העיר של היום קטנה יחסית. היא מכילה שלושה רחובות ראשיים אשר אותם חוצים כתריסר רחובות צדדיים.

ערים תאומות
-----------

* ארצות הבריתארצות הברית מידלנד, טקסס, ארצות הברית
.

קישורים חיצוניים
----------------

ויקישיתוף מדיה וקבצים בנושא **ניו אמסטרדם** בוויקישיתוף
* ניו אמסטרדם, באתר אנציקלופדיה בריטניקה (באנגלית)

* New Amsterdam – Guyana’s oldest town, www.kaieteurnewsonline.com, October 2, 2011


|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007548081905171
* GND: 4405062-8
* LCCN: n79082992
* NARA: 10044791
* NKC: ge1044729
* VIAF: 124323318
* WorldCat: lccn-n79082992

 |
**מת'יו שון או'ריילי** (באנגלית: **Matthew Sean O'Riley**; נולד ב-21 בנובמבר 2000 בלונדון שבאנגליה) הוא כדורגלן אנגלי-דני המשחק בעמדת הקשר בקבוצת סלטיק מליגת העל הסקוטית.

קריירת מועדונים
---------------

או'ריילי גדל במחלקת הנוער של פולהאם. ב-8 באוגוסט 2017 ערך את הופעת הבכורה שלו במדי הקבוצה הבוגרת של המועדון, בניצחון 0–2 על וויקומב וונדררס במסגרת הסיבוב הראשון של גביע הפוטבול ליג לעונת 2017/2018. ב-1 בינואר 2020 ערך את הופעתו היחידה במסגרת הפוטבול ליג צ'מפיונשיפ, בהפסד 1–2 לרדינג במסגרת המחזור ה-26 לעונת 2019/2020.

ב-24 בינואר 2021 חתם או'ריילי במילטון קינס דונס מהפוטבול ליג הראשונה. הוא ערך 49 הופעות ליגה במדי המועדון, בהן הבקיע עשרה שערים.

ב-20 בינואר 2022 חתם או'ריילי על חוזה לארבע עונות וחצי בסלטיק מליגת העל הסקוטית. ב-26 בינואר ערך את הופעת הבכורה שלו במועדון, בניצחון 1–2 על הארט אוף מידלות'יאן במסגרת המחזור ה-23 בליגה לעונת 2021/2022. ב-9 בפברואר הבקיע את שער הבכורה שלו במועדון, בניצחון 2–3 על אברדין במסגרת המחזור ה-26 בליגה. הוא ערך 16 הופעות ליגה, בהן הבקיע ארבעה שערים, בעונת 2021/2022, בה זכתה סלטיק באליפות סקוטלנד. ב-6 בספטמבר 2022 ערך את הופעת הבכורה שלו בליגת האלופות, בהפסד 0–3 לריאל מדריד במסגרת שלב הבתים לעונת 2022/2023.

תארים
-----

סלטיק
* אליפות סקוטלנד (1): 2021/2022

קישורים חיצוניים
----------------

ויקישיתוף מדיה וקבצים בנושא **מאט או'ריילי** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר FootballDatabase.eu

הערות שוליים
------------

1. ↑  O'Riley makes MK Dons move באתר הרשמי של מילטון קינס דונס, 24 בינואר 2021 (באנגלית)
2. ↑  Celtic delighted to sign Matt O'Riley באתר הרשמי של סלטיק, 20 בינואר 2022 (באנגלית)
**קקדו צהוב-ציצית** (שם מדעי: *Cacatua galerita*) הוא מין של קקדו דרום-מזרח אסיאתי בסדרת התוכאים. הקקדו צהוב הציצית חי במזרח, צפון ודרום-מזרח אוסטרליה אך גם נצפה במערב אוסטרליה, ניו זילנד וגינאה החדשה. הקקדו כה נפוץ באזורו עד שיש מגדירים אותו כמזיק.

הקקדו צהוב הציצית מאכלס סוגים שונים של יערות, ביניהם יערות נשירים, יערות טרופיים וסובטרופיים. בנוסף הקקדו חי גם בסוואנה הצפון-אוסטרלית ובאזורי מחיה אנושיים. הגובה הממוצע באזורי המחיה של הקקדו הוא 1450 מטר.

קקדו זה הוא בינוני, אורכו 45–55 סנטימטר ומשקלו הממוצע כ-800 גרם; מוטת כנפיו כ-103 סנטימטר. כל גופו לבן להוציא את הציצית הצהובה שעל ראשו ואת מקורו ורגליו החומות-שחורות.

תוחלת החיים הממוצעת של הקקדו בטבע היא 40 שנה. בשבי, בזכות הטיפול הנאות והיעדר טורפים, תוחלת חייו הממוצעת של הקקדו היא כ-50–70 שנים, וישנם פרטים שאף הגיעו לגיל 100.

רבייה
-----

הקקדו צהוב הציצית הוא מונוגמי. עונת הרבייה מתרחשת בזמן שונה בכל אזור; בצפון אוסטרליה ממאי עד ספטמבר, ואילו בדרום היבשת מאוגוסט עד ינואר. לא נערכו תצפיות במספר מספק על רביית הקקדו בגינאה החדשה. הקקדו מעדיף לצורך הקינון גזעי עצים חלולים, לרוב ליד מים זורמים. גודל התטולה הוא כשלוש ביצים סגלגלות-לבנות, עליהן דוגרת הנקבה במשך כ-25–27 ימים. הגוזלים יגיעו לבגרות מינית בגיל 3–4 שנים.

קישורים חיצוניים
----------------

ויקישיתוף מדיה וקבצים בנושא **קקדו צהוב-ציצית** בוויקישיתוף
* קקדו צהוב-ציצית, באתר ITIS (באנגלית)
* קקדו צהוב-ציצית, באתר NCBI (באנגלית)
* קקדו צהוב-ציצית, באתר Animal Diversity Web (באנגלית)
* קקדו צהוב-ציצית, בבסיס הנתונים ARKive (באנגלית)
* קקדו צהוב-ציצית, באתר GBIF (באנגלית)

קקדו צהוב ציצית

הערות שוליים
------------

1. ↑  קקדו צהוב ציצית באתר הרשימה האדומה של IUCN
2. ↑  Life Span of Cockatoos
3. ↑  Fred the cockatoo turns 100
**חורחה אלברטו גונזאלס בריאס** (בספרדית:**Jorge Alberto González Barillas**; נולד ב-13 במרץ 1958) הוא כדורגלן עבר סלוודורי ששיחק בעמדת החלוץ. ידוע בכינויו **אל מאגיסו (El Mágico)** שפירושו בספרדית הקסם.

קריירה
------

מאגיסו התחיל את הקריירה שלו בקבוצת הכדורגל של אנטאל. כעבור שנה חתם באינדפנדיינטה ובגיל 20 הצטרף לדפורטיבו פאס מליגת העל הסלוודורית. במדי פאס היה שותף ל-3 אליפויות ולזכייה אחת בליגת האלופות של CONCACAF בשנת 1979.

בשנת 1982 חתם בקאדיס מהליגה השנייה בספרד למרות שקיבל הצעה גם מאתלטיקו מדריד. מאגיסו גילה יכולת גבוה כבר בעונתו הראשונה ועזר לקבוצה להעפיל ללה ליגה בסיום העונה. העובדה שנהג לצאת ולהשתכר מידי ערב לא הפריע לו להפוך לחביב הקהל. במהלך מחנה אימונים של הקבוצה בארצות הברית בה התאמן לצידו של כוכב ברצלונה דאז דייגו מראדונה שהעיד עליו כי הוא אחד מהכדורגלנים הגדולים שראה בחייו. בסיום העונה ירדה קאדיס לליגה השנייה ולמרות התעניינות מקבוצות מהליגות הראשונות בצרפת ואיטליה, החליט להישאר בקאדיס. בינואר 1985 חתם בריאל ואיאדוליד במדיה שיחק שנה אחת בסיומה חזר לקאדיס. ב-6 ביוני 1991 הודיע על עזיבה.

בקיץ 1991 חזר לדפורטיבו פאס במדיה שיחק 8 עונות.

קריירה בינלאומית
----------------

ב-1 בדצמבר 1976 ערך את הופעת הבכורה שלו בנבחרת אל סלוודור במשחק נגד קוסטה ריקה. מאגיסו השתתף עם הנבחרת במונדיאל 1982 שיחק בכל שלושת המשחקים של הנבחרת.

אחרי הפרישה
-----------

עם פרישתו מונה לעוזר מאמן ביוסטון דינמו מה-MLS.

בשנת 2001 היה אורח כבוד במשחק ידידות של קאדיס שהכנסותיו הלכו לשיקום אל סלוודור אחרי רעידת אדמה שפקדה את המדינה. בשנת 2003 קיבל את תואר הכבוד "היחו מריטיסימו" (*Hijo Meritísimo*) מהפרלמנט של אל סלוודור. באותה שנה החליט הנשיא דאז אנטוניו סאקה לקרוא לאצטדיון הלאומי על שמו של מאגיסו. ב-28 באוגוסט 2004 נערך באצטדיון משחק הוכרה לכבודו.

תארים
-----

דפורטיבו פאס
* ליגת העל הסלוודורית: 1977/1978, 1978/1979, 1981, 1994/1995, 1995/1996
* ליגת האלופות של CONCACAF: 1979

קישורים חיצוניים
----------------

ויקישיתוף מדיה וקבצים בנושא **מאגיסו גונזאלס** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר National Football Teams
* פרופיל, באתר FootballDatabase.eu

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX5573819
* VIAF: 346145857950123021342
* WorldCat: viaf-346145857950123021342

 |
**בית הכנסת במדרס** הוא בית הכנסת היחיד הקיים בטמיל נאדו. הוא היה ב-1644 בית הכנסת השני שנבנה בעיר מדרס, והוקם על ידי ז'אק (חיימה) דה פאיבה (פאביה), יהודי שבא מאמסטרדם ונפטר בצ'נאי. בית הכנסת של מדרס היה ידוע גם בשם **אסנוגה** או **סנוגה** שפירושו בית כנסת בלאדינו, השפה המסורתית היהודית-ספרדית של יהדות ספרד ופורטוגל.

הקהילה הספרדית של אמסטרדם הייתה בין הקהילות היהודיות העשירות באירופה בתקופת תור הזהב של הולנד. סוחרים יהודים משם הגיעו לצ'נאי למסחר ביהלומי גולקונדה, אבנים יקרות ואלמוגים, והם פיתחו יחסים טובים מאוד עם שליטי גולקונדה ושמרו על קשרי סחר עם אירופה.

היסטוריה
--------

תוכנית פורט סנייט ג'ורג' והעיר מדרס בשנת 1726. מקום קבורת היהודים הוא המיקום של בית הכנסת השני של מדרס ובית העלמין היהודי בצ'נאי
הרב סלומון הלוי (רבה האחרון של בית הכנסת) ואשתו רבקה כהן, יהודי ממדרס
חותמו של הרב סלומון הלוי
בתי הכנסת ובתי העלמין הראשונים של מדרס נבנו על ידי הקהילה הספרדית-פורטוגזית של אמסטרדם בשנת 1500, והיו ממוקמים ברחוב קורל מרצ'נטס, בג'ורג טאון במדרס שבהם הייתה נוכחות גדולה של יהודי פורטוגל במאה השבע עשרה והשמונה עשרה.

גם בית כנסת השני במדרס ובית העלמין היהודי בצ'נאי הוקמו ב-1644 על ידי ז'אק (חיימה) דה פאיבה (פאביה), מהקהילה הספרדית של אמסטרדם, שלימים הפכה לקצה הדרומי של רחוב מינט. 

‏בשנת 1934 חלק מהמבנים נהרסו על ידי השלטון המקומי, והמצבות הועברו לפארק המרכזי של מדרס יחד עם שער בית העלמין עליו כתוב "בית החיים". 

ב-5 ביוני 1968, הרס השלטון המקומי את שיירי בית הכנסת ואת בית העלמין היהודי צ'נאי והשתלט על הקרקע להקמת בית ספר ממשלתי, והרב לוי סלומון (הרב האחרון של בית הכנסת מדרס) נפטר מהתקף לב.[דרושה הבהרה] המצבות שנותרו הועברו אל מול בית העלמין של קאסימדו.

ב-1983, המצבות של מדרס הועברו ל"דרך לוידס", כאשר אושר פרויקט הרחבת נמל צ'נאי.  בתהליך הזה נעלמו 17 מצבות, כולל זו של ז'אק (חיימה) דה פאיבה (פאביה). 

כיום בית הכנסת הראשון לא קיים ואין אוכלוסייה יהודית במקום.

חפצי עתיקות
-----------

בבית הכנסת ישנם שמונה ספרי תורה, כמה פריטי יודאיקה עתיקים מזהב וכסף.

משפחת הנריקס דה קסטרו החליטה למסור את כל הספרים לחוקר הארכאולוגי בהודו.

גלריית תמונות
-------------

* 2 מתוך 8 ספרי תורה בארון הקודש השני.2 מתוך 8 ספרי תורה בארון הקודש השני.
* ספרים מבית הכנסת (1)ספרים מבית הכנסת (1)
* ספרים מבית הכנסת (2)ספרים מבית הכנסת (2)
* ספרים מבית הכנסת (3)ספרים מבית הכנסת (3)
* פמוטים לשבתפמוטים לשבת
* נטלות לנטילת ידיים וכוסות יין לקידוש.נטלות לנטילת ידיים וכוסות יין לקידוש.
* חנוכייה.חנוכייה.
* מזוזות בית הכנסת.מזוזות בית הכנסת.
* משרד בית הכנסת.משרד בית הכנסת.
* תכשיטים לקישוט ספר התורהתכשיטים לקישוט ספר התורה
* שולחן לקריאת התורהשולחן לקריאת התורה
* לוחות כסף ונחושתלוחות כסף ונחושת
* כיסוי לחלה עם בטנת כסףכיסוי לחלה עם בטנת כסף
* גימורי ספרי תורה כסופים (עם רימונים)גימורי ספרי תורה כסופים (עם רימונים)
* פריטי כסף ושופרותפריטי כסף ושופרות
* תפילין בבית הכנסתתפילין בבית הכנסת
* יד כסףיד כסף

קישורים חיצוניים
----------------

* יהודי צ'נאי

הערות שוליים
------------

1. ↑
2. ↑  Arbell, Mordechai. "The Portuguese Jewish Community Of Madras, India, In The Seventeenth Century". Sefarad.org. נבדק ב-6 באוקטובר 2018. `{{cite web}}`:  (עזרה)
3. ↑
4. ↑
5. ↑
6. ↑  Sampath, Janani (10 במאי 2016). "Chennai's link to its Jewish past, cemetery in Mylapore fading into oblivion". DT Next. נבדק ב-6 באוקטובר 2018. `{{cite web}}`:  (עזרה)
**בן סטרונג** (אנגלית: **Ben Strong**; נולד ב-18 בספטמבר 1986) הוא כדורסלן עבר אמריקאי ממוצא אינדיאני, אשר שיחק באופן פעיל בין השנים 2008–2016 בעמדת הסנטר ומתנשא לגובה של 2.11 מטרים.

ביוגרפיה
--------

סטרונג אשר נולד וגדל במיאמי, פלורידה, החל לשחק כדורסל בקבוצות כדורסל מקומיות וכן לאחר מכן בקבוצת בית ספרו. לאחר סיום לימודיו בתיכוניים הצטרף אל מדיה של מכללת גילפורד מליגת הדיוויז'ן השלישית של ה-NCAA. בעונתו הרביעית והאחרונה במכללה, נבחר לשחקן העונה בליגה, לאחר שסיים את העונה כמלך הסלים (26 נקודות), מלך הריבאונדים (11 כדורים חוזרים) וכמלך החסימות (2.2 חסימות).

לאחר ארבע שנים במדי המכללה, סטרונג, נבחן אצל קבוצת הכדורסל מכבי חיפה במחנה האימונים שקיימה במיאמי, והרשים את מאמן הקבוצה, אבי אשכנזי והוחתם לשתי עונות. סטרונג הוביל את הקבוצה למשחקי ההצלבה ואף לגמר גביע המדינה, אך הפסיד עם קבוצתו להפועל חולון.

משחק השיא של בן סטרונג היה במסגרת המחזור הרביעי בעונת 2009/2010 בניצחון 65–72 על הפועל חולון. בן סטרונג קלע 18 נקודות והוריד 8 כדורים חוזרים.

קישורים חיצוניים
----------------

* פרופיל, באתר eurobasket
* שי לוי, ‏הסנטר בן סטרונג חתם במכבי חיפה, באתר ONE‏, 11 באוגוסט 2008

הערות שוליים
------------

1. ↑  שי לוי, ‏הסנטר בן סטרונג חתם במכבי חיפה, באתר ONE‏, 11 באוגוסט 2008
אבני בזואר
**אבני בזואר** (באנגלית: **Bezoar**; בתרגום: בזואר) הן אבנים ירקרקות שאצילים ומלכים השתמשו בהן כדי לנטרל רעל ארסן במשקה שהוגש להם כדי להרעיל אותם. 

קיימים מספר סוגים של אבני בזואר, כאשר נראה שחלק מסוגי הטריכובזואר אכן מסוגלים לנטרל ארסן. אבנים אלה נוצרות בקיבות ובמעיים של עיזי הרים, על ידי משקעים סידניים, שיש בהם גם שיירי גופרית הקשורה בקשר כימי עם פוספט. כאשר הוכנסה האבן למשקה שמעורב בו ארסן, הארסן התרכב עם הגופרית שבאבן, וכך נוטרלה רעילותו. היו מלכים שהחזיקו במחרוזות של אבני בזואר, או ששיבצו אותן בטבעות (כמו אליזבת הראשונה מלכת אנגליה). כך הן היו זמינות לידם בכל עת שרצו לטבול אותן במשקה.

ברפואה, חפץ בקיבה, העשוי בדרך כלל מגוש סיבים נקרא 'בזואר'. עצם זו עלולה לגרום לחסימה בקיבה או במעי. ניתן לזהות את העצם לרוב באמצעות גסטרוסקופיה וישנן דרכים שונות שבהן ניתן ניתן לפורר אותו.

בתרבות, הבזואר מוזכר בסדרת ספרי הארי פוטר כאבן שמקורה הוא מתוך קיבה של עז שמשמשת כנוגדן למרבית הרעלים המוכרים.
בעבר רווחה האמונה כי אבני בזואר מסוגלות לנטרל את כל הרעלים, ביניהם ארסן. נראה כי סוג מסוים של בזואר אכן מסוגל לנטרל את הארסן, בתגובה כימית.

קישורים חיצוניים
----------------

ויקישיתוף מדיה וקבצים בנושא **בזואר** בוויקישיתוף
* הערך "בזואר", באתר ויקירפואה

  


|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007284618205171
* LCCN: sh85013521

 |
**דוג'ון הנריקס סטרלינג** (באנגלית: **Dujon Henriques Sterling**; נולד ב-24 באוקטובר 1999 בלונדון שבאנגליה) הוא כדורגלן אנגלי המשחק בעמדת המגן הימני בקבוצת גלאזגו ריינג'רס מליגת העל הסקוטית.

קריירת מועדונים
---------------

סטרלינג גדל במחלקת הנוער של צ'לסי. ב-20 בספטמבר 2017 ערך את הופעת הבכורה שלו בקבוצה הבוגרת של המועדון, בניצחון 1–5 על נוטינגהאם פורסט במסגרת הסיבוב השלישי של גביע הפוטבול ליג לעונת 2017/2018. במהלך השנים הושאל לקבוצת קובנטרי סיטי מהפוטבול ליג הראשונה, ולקבוצות ויגאן את'לטיק, בלקפול וסטוק סיטי מהפוטבול ליג צ'מפיונשיפ.

ב-30 במאי 2023 חתם סטרלינג על חוזה לארבע שנים בגלאזגו ריינג'רס מליגת העל הסקוטית.

תארים
-----

צ'לסי
* גביע ה-FA (1): 2017/2018

קישורים חיצוניים
----------------

* דוג'ון סטרלינג, ברשת החברתית אקס (טוויטר)
* פרופיל, באתר Transfermarkt
* פרופיל, באתר Soccerway
* פרופיל, באתר FootballDatabase.eu

הערות שוליים
------------

1. ↑  Rangers Confirm Signing Of Dujon Sterling באתר הרשמי של גלאזגו ריינג'רס, 30 במאי 2023 (באנגלית)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"דוג'ון סטרלינג"**.
**ויולה שפיק** (בערבית: **شفيق، ڤيولا**; נולדה ב-24 ביולי 1961) היא תאורטיקאית קולנוע גרמנית-מצרית, אוצרת וקולנועית.

ביוגרפיה וקריירה
----------------

ויולה שפיק נולדה ב-24 ביולי 1961 בשנייך (אנ') שבבאדן-וירטמברג שבגרמניה לאם גרמניה ואב מצרי. היא למדה מדעי המזרח באקדמיה לאמנויות, ובשנת 1994 היא קיבלה הדוקטורט שלה. עבודת הדוקטורט שלה, "Arab Cinema: History and Cultural Identity" (בתרגום חופשי לעברית: "קולנוע ערבי: היסטוריה וזהות תרבותית") פורסמה מאוחר יותר באנגלית בשנת 1998. בשנת 1996, ויולה שפיק עברה להתגורר בניו יורק בעקבות מענק של קרן רוקפלר למדעי הרוח. היא לימדה באוניברסיטה האמריקאית בקהיר ובאוניברסיטת ציריך. בנוסף היא גם שימשה כיועצת ליוזמות הכשרה בביאנלה של ונציה. שפיק היא גם מתרגמת של הטלוויזיה הגרמנית.

כיום, ויולה שפיק היא ראש החוג לקמפוס דוקומנטרי של המזרח התיכון וצפון אפריקה, חוג המתמקד בבימוי והפקה של סרטים דוקומנטריים במדינות המזרח התיכון וצפון אפריקה.

פילמוגרפיה נבחרת
----------------

* *"The Core of the Pomegranates"* ‏(1987)
* *"The Lemon Tree"* ‏(1993)
* *"Planting of Girls"* ‏(1999)
* *"Journey of a Queen"* ‏(2003)
* *"My Name is not Ali"* ‏(2011)
* *"Scent of Revolution"* ‏(2014)

ביבליוגרפיה
-----------

* Arab Cinema: History and Cultural Identity ‏(1998)
* Popular Egyptian cinema ‏(2007)

קישורים חיצוניים
----------------

* ויולה שפיק, במסד הנתונים הקולנועיים IMDb (באנגלית)
* ויולה שפיק, באתר AllMovie (באנגלית)
* ויולה שפיק, במסד הנתונים הקולנועיים KinoPoisk (ברוסית)

הערות שוליים
------------

1. ↑  Encyclopedia of Arab women filmmakers
2. ↑  What is the MENA Programme?, באתר MENA,‏ 27 בדצמבר 2015

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007268066205171
* CiNii: DA17133290
* GND: 172957508
* ISNI: 0000 0001 1777 0157
* LCCN: no97013658
* NKC: jx20080923005
* NTA: 183613899
* SUDOC: 120243822
* VIAF: 98204062
* WorldCat: lccn-no97013658

 |
**הוגו ריכטר** (בהונגרית: **Richter Hugó**; קסג, 21 באוגוסט 1887  – בודפשט, ארז'בטווארוש, 24 באפריל 1945) היה דוקטור לרפואה, נוירולוג. מנהל מחלקה ורופא ראשי בבית החולים היהודי.

קורות חייו
----------

הוגו ריכטר נולד במשפחה יהודית כבנם של ז'יגמונד ריכטר, רב (1860–1910) ושל אֶמִילִיָה רייך (1865–1946). אביו נפטר מוקדם, וכילד שני, הוא עזר לאמו לגדל את עשרת אחיו. הוא סיים את בית הספר התיכון בנובה זמקי. את לימודיו השלים באוניברסיטת בודפשט (שמה כיום אוניברסיטת אטווש לוראנד) ומחוצה לה. בשנת 1909 הוסמך לרופא, ולאחר מכן ביצע שירות צבאי חובה. בתחילת דרכו הרפואית, בשנים 1910–1912, הוא היה מתמחה במרפאה הנוירולוגית של ארנה ינדראשיק. משנת 1912, הוא היה רופא ומרצה במכון להיסטולוגיה של המוח בראשותו של פרופסור קארוי שאפר. במלחמת העולם הראשונה שירת בדרגת רופא גדודי ורופא כללי. בשנת 1924, ביקש ממנו הנריק בנדיקט, מנהל בית החולים היהודי ברחוב סאבולץ' (שמו היום: המרכז הרפואי הלאומי) של הקהילה היהודית של פשט, לעמוד בראש המחלקה הנוירולוגית החדשה של בית החולים. מהשנה שלאחר מכן עבד בבית החולים כרופא ראשי וגם מנהל מחחלקה. בשנת 1929, הוא הוסמך כמרצה בכיר פרטי (לא חלק מהסגל) באוניברסיטה בתחום הפתולוגיה והרפואה של מחלות עצבים. בשנת פרוץ מלחמת העולם השנייה הוצעה לו עבודה בארצות הברית, אך הוא נשאר בממלכת הונגריה בגלל אמו הקשישה. בתקופת הכיבוש הגרמני הוא נגרר למחנות שירות העבודה (עבודות כפייה לגברים יהודים עבור הצבא ההונגרי) לחפירת תעלות ולאחר ששרד וחזר משם עבד בבית החולים לרפואה דחופה ברחוב וושלני. ב-14 באפריל 1945, הוא נדרס על ידי מכונית ליד כיכר אוקטוגון, ומת מפצעיו שבוע לאחר מכן.

ריכטר ערך מחקר משמעותי על מיגרנה ואפילפסיה. הוא היה הראשון שהראה בחתכים היסטולוגיים נוכחות של טרפונמה בחוט השדרה של tabes dorsalis. עבודתו המדעית נוגעת בעיקר להיסטולוגיה הבריאה והפתולוגית של המוח. מחקריו על ההיסטופתולוגיה של ניוון עמוד השדרה ידועים בעיקר בחו"ל.

מחקריו פורסמו בעיקר בכתבי עת ומגזינים זרים.

הוא הובא למנוחות בבית הקברות היהודי ברחוב קוזמה בבודפשט (5ב-10-14).

הערות שוליים
------------

לקריאה נוספת
------------

* Alexander, Emed. "Emlékezés Richter Hugóra". *mazsihisz.hu*. נבדק ב-2021-04-11.
* "Egy orvos - az embertelenségben. Kilencven éve született Richter Hugó". *Új Élet*. Budapest. **33** (3). 1978-02-01.
* *Jeles magyar zsidó orvosok lexikona*. Budapest: Makkabi. 2001. (אנדראש גרגיי: רופאים יהודים הונגרים מפורסמים ומצטיינים. בודפשט, הוצאת מכבי, 2001)
* לקסיקון יהודי הונגרי. 1929. עורך פטר אויווארי. גישה מקוונת
* Tariska István (1988-05-15). "Richter Hugó emlékezete". *Orvosi Hetilap*. **129** (20). נבדק ב-2021-04-11.


1. ↑  "Születési bejegyzése a kőszegi izraelita hitközség születési akv. 13/1887. folyószáma alatt". נבדק ב-2021-04-11.
2. ↑  "Halotti bejegyzése a Budapest VII. kerületi polgári halotti akv. 3235/1945. folyószáma alatt". נבדק ב-2021-04-11.
3. ↑  "Az érsekújvári hitközség gyásza". *Egyenlőség*. 1910-09-11. p. 11. נבדק ב-2021-04-11.
4. ↑  "Súlyos közlekedési baleset érte Richter Hugó egyetemi magántanárt". *A Reggeli*. 1945-04-23. p. 4. נבדק ב-2021-04-11.
**ליאת ברטוב-שדה** (נולדה ב-28 באוגוסט 1974) היא מגישת טלוויזיה, שדרנית רדיו, קריינית, מנחת טקסים וכנסים ושחקנית ישראלית.

ביוגרפיה
--------

ליאת ברטוב-שדה נולדה בראשון לציון שם התגוררה עד גיל 9, אז עברה עם משפחתה לשכונה הצבאית ביבנה. בין השנים 1978–1980 התגוררה בקליפורניה, ארצות הברית, בעקבות שליחות של אביה מטעם חיל האוויר.

את עיסוקה בתקשורת החלה בגיל 15 כשהייתה כתבת נוער בשבועון "מעריב לנוער".

את לימודיה סיימה במגמה ריאלית-פיזיקלית + קולנוע בתיכון גינסבורג ביבנה. את שירותה הצבאי עשתה בחיל האוויר, כפקידת מבצעים בבסיס חצרים. לאחר שירותה הצבאי עבדה כדיילת אוויר באל-על במשך כ-5 שנים.

ברטוב-שדה היא בעלת תואר ראשון בתקשורת וניהול מהמכללה למינהל. כמו כן למדה לאורך השנים משחק, תסריטאות והגשה מול מצלמה במסגרות שונות. עבדה כשדרנית ברדיו תל אביב וכעורכת ומגישת מבזקים בחדשות 13. כמו כן הגישה פינות והשתתפה בפאנלים בתוכניות שונות בערוץ בהן "סוגר עניין עם שי גולדן" ו"פותחים יום".

ברטוב-שדה מגישה חדשות ותוכניות אקטואליה בערוץ כנסת, בהן "מושג באזרחות", "קפיצה בזמן" ו"קולות של שינוי".

בנוסף עובדת כקריינית פרסומות – בטלוויזיה וברדיו, מקריינת לסרטי תדמית, מענים קוליים, פרומואים ועוד, בעברית ובאנגלית. כמו כן מנחה טקסים, אירועים וכנסים.

בין השנים 2010–2018 הייתה ברטוב-שדה בצוות כותבי השאלות של שעשועוני טריוויה טלוויזיוניים, בהם "המרדף", "לעוף על המיליון", "אחד נגד 100". כמו כן פרסמה טורים בעיתון "העיר" ובאתר onlife.

### חיים אישיים

ברטוב-שדה מתגוררת בתל אביב, נשואה ואם לשניים.

קישורים חיצוניים
----------------

* 

* ליאת ברטוב-שדה, ברשת החברתית פייסבוק

* ליאת ברטוב-שדה, ברשת החברתית אקס (טוויטר)

* ליאת ברטוב-שדה, ברשת החברתית אינסטגרם
* קפיצה בזמן בהגשת ליאת ברטוב-שדה, רשימת השמעה, באתר יוטיוב
* מושג באזרחות בהגשת ליאת ברטוב-שדה, רשימת השמעה, באתר יוטיוב
* קולות של תמיכה בהגשת ליאת ברטוב-שדה, רשימת השמעה, באתר יוטיוב
* ליאת ברטוב-שדה, באתר "תאריקה זוהר - ייצוג אמנים"

הערות שוליים
------------

1. ↑  כתבה בעיתון מעריב: נפל בחלקם – כותבי השאלות של "אל תפיל את המיליון" חושפים כמה מסודות המקצוע, באתר פייסבוק, ‏23 ביוני 2011
2. ↑  הילד רוצה סמארטפון? תחתמו איתו על חוזה שיבטיח שימוש חיובי ובטוח, באתר onlife, ‏6 בדצמבר 2018
**הנרי לואיס בלמון** (3 בספטמבר 1921 - 29 בספטמבר 2009) היה פוליטיקאי אמריקני. כיהן כמושל אוקלהומה ונציגה בסנאט של ארצות הברית.

ביוגרפיה
--------

בלמון נולד וגדל באוקלהומה, בה סיים לימודי תואר ראשון בחקלאות. במלחמת העולם השנייה היה קצין זוטר בצי ארצות הברית (1942–1946) ושירת באוקיינוס השקט. בין המבצעים בהם השתתף לקח חלק גם בגיחת הצי לאיוו ג'ימה ובעבור שירותו הצבאי הוענקו לו אות לגיון ההצטיינות וכוכב הכסף. בשובו לאוקלהומה עסק בחקלאות והחל לקחת חלק בחיים הפוליטיים. בשנים 1946–1948 היה חבר בית הנבחרים של אוקלהומה.

בשנת 1960 נבחר בלמון לראש המפלגה הרפובליקנית באוקלהומה ובשנת 1962 התמודד מטעמה בהצלחה למשרת מושל אוקלהומה. בעת בחירתו היה בלמון המושל הראשון במדינה להיבחר כנציג המפלגה הרפובליקנית. הוא כיהן כהונה יחידה בתפקיד, בכפוף לחוק, ובמהלך תקופת כהונתו היה גם יו"ר Interstate Oil Company ובשנת 1963 נבחר להנהלת איגוד המושלים הלאומי. בשנת 1967 הסתיימה כהונתו ובלמון הציג מועמדותו לשמש נציג אוקלהומה בסנאט של ארצות הברית.

כסנאטור כיהן שתי כהונות, בין השנים 1969–1981, ובמהלכן היה חבר מייסד ויו"ר עמית של הוועדה לפיקוח על התקציב. בתום כהונתו השנייה בחר שלא להתמודד לתפקיד בשלישית.

בשנת 1983 התמנה למנכ"ל המשרד לשירותים חברתיים של מדינת אוקלהומה.

בשנת 1986, לאחר שינוי מגבלות החוק בנוגע לכהונת המושל, נענה לבקשת המפלגה הרפובליקנית והתמודד בשנית למשרת המושל. בכהונתו השנייה בתפקיד, בין השנים 1987–1991, הוא עמד בראשות ה-Southern States Energy. בתום כהונתו פרש מן החיים הפוליטיים.

לאחר פרישתו חזר למשקו החקלאי בעיר בילינגס, פעל בעסקים חקלאיים והיה מרצה באוניברסיטת אוקלהומה סיטי, אוניברסיטת סנטרל סטייט, אוניברסיטת המדינה של אוקלהומה ואוניברסיטת אוקלהומה. בשנותיו האחרונות סבל ממחלת פרקינסון ובשנת 2009 נפטר.

קישורים חיצוניים
----------------

ויקישיתוף מדיה וקבצים בנושא **הנרי בלמון** בוויקישיתוף
* הנרי בלמון באתר המדריך הביוגרפי של הקונגרס של ארצות הברית (באנגלית)
* הנרי בלמון, באתר "Find a Grave" (באנגלית)

הערות שוליים
------------

1. ↑  Hoberock, Barbara (2009-09-29). "Former governor Henry Bellmon dies". *Tulsa World*. נבדק ב-2009-09-29.

| מושלי אוקלהומה אוקלהומהאוקלהומה |
| --- |
| 

|  |  |
| --- | --- |
| צ'ארלס הסקל • לי קרוס • רוברט ויליאמס • ג'יימס רוברטסון • ג'ק וולטון • מרטין טראפ • הנרי ג'ונסטון • ויליאם הולווי • ויליאם מארי • א. ו. מרלנד • ליאון פיליפס • רוברט קר • רוי טרנר • ג'ונסטון מארי • ריימונד גארי • ג'. האוורד אדמונדסון • ג'ורג' ניי • הנרי בלמון • דיואי ברטלט • דייוויד הול • דייוויד בורן • ג'ורג' ניי • הנרי בלמון • דייוויד וולטרס • פרנק קיטינג • בראד הנרי • מרי פאלין • קווין סטיט |  |

 |


|  |  |
| --- | --- |
| בקרת זהויות עריכת הנתון בוויקינתונים | 
* GND: 1188282964
* ISNI: 0000 0000 2153 6876
* LCCN: n79054655
* NARA: 10581705
* SNAC: w6xp7s8v
* US Congress: B000351
* VIAF: 55421250
* WorldCat: lccn-n79054655

 |
**איחוד מוסדות גור** - הוא הגוף המתקצב, מנהל ומפקח על כלל מוסדות החינוך והחסד של חסידות גור בישראל. בקרב חסידי גור הוא מכונה **האיחוד** (מלעיל).

הקמה וניהול
-----------

הארגון הוקם בשנת 1989.

המנהלים הראשונים היו אברהם פאלוך ואחריו מאיר עובדיה איינפלד, עם פטירתו של איינפלד, מילא את מקומו נחמן וידיסלבסקי. בהמשך הצטרף אליו יונתן בורנשטיין. בשנת 2016 פרש בורנשטיין. בשנת 2018 פרש גם וידיסלבסקי ובמקומו נכנס לייבל יוסקוביץ. בשנת 2019 מינה האדמו"ר מגור את יונתן בורנשטיין למנהל ואיחד את קופת ה'איחוד' יחד עם קופת העמותה להקמת בית המדרש הגדול של החסידות בירושלים.

תקציב הארגון לשנת 2017 היה כ-110 מיליוני שקלים.

הארגון מקיים מדי שנתיים ועידה מפוארות לתומכיו הגדולים. בין השאר התקיימו ועידות ביוון, איטליה, פולין ושווייץ.

בשנת 2019 גייס הארגון, כ-50 מיליון ש"ח באמצעות מימון המונים.

קישורים חיצוניים
----------------

* קיצוצים ופיטורים: התייעלות דרמטית בגור, באתר בחדרי חרדים, 2 ביוני 2019

הערות שוליים
------------

1. ↑  מקור
2. ↑  באתר גיידסטאר

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007296359905171

 |
**סטפני בָּייס** (באנגלית: **Stephanie Bice**; נולדה ב-11 בנובמבר 1973 תחת שם המשפחה **אסאדי** (בפרסית: **اسدی**)) היא פוליטיקאית אמריקאית, המכהנת כחברת בית הנבחרים של ארצות הברית מטעם מחוז הקונגרס החמישי של מדינת אוקלהומה, מאז ינואר 2021. היא האיראנית-אמריקאית הראשונה שנבחרה לקונגרס האמריקאי. מאז 2014 ועד השבעתה לקונגרס הייתה חברה בסנאט המדינתי באוקלהומה, ובבחירות 2020 נבחרה לייצג את מחוז הקונגרס החמישי של אוקלהומה בבית הנבחרים האמריקאי אחרי שגברה על נציגת המחוז המכהנת קנדרה הורן.

ביוגרפיה
--------

אביה של בייס, שנולדה אוקלהומה סיטי, היה מהגר מאיראן בשם חוסיין אסאדי, שנודע בשמו האמריקאי "ג'ו אסאדי". בייס השלימה באוניברסיטת המדינה של אוקלהומה לימודי תואר ראשון בשיווק ותחום התמחות משני בעסקים בינלאומיים. היא עבדה במשך שמונה שנים בענף הפיקוח הפיננסי, וכעבור זמן מה התמקצעה בתחום האסטרטגיה העסקית עבור חברת הטכנולוגיה של משפחתה באוקלהומה סיטי. בהמשך סייעה להוביל סוכנות שיווק דיגיטלית באוקלהומה סיטי כסגנית נשיא לענייני פיתוח עסקי.

בבחירות 2014 נבחרה בייס לראשונה אל הסנאט של אוקלהומה, הבית העליון בבית המחוקקים של המדינה. בשנת 2016 נבחרה בייס על ידי הסיעה הרפובליקנית בסנאט למלא את תפקיד עוזרת מנהיג הרוב בסנאט המדינתי. במהלך כהונתה בסנאט נתנה את חסותה למספר הצעות חוק, בהן זו שסיפקה שירותי סעד לתושבי אוקלהומה שריצו עונש מאסר בגין עבירות מסוג פשע, שבהווה הורדו ברמת חומרתן לעוון.

באפריל 2019 בייס הודיעה כי בבחירות 2020 תתמודד אל בית הנבחרים של ארצות הברית מטעם מחוז הקונגרס החמישי של אוקלהומה. בבחירות המקדימות שהתקיימו במפלגה הרפובליקנית ב-30 ביוני 2020, סיימה בייס במקום השני אחרי טרי ניז, אשת עסקים שהייתה ב-1990 המועמדת הרפובליקנית לתפקיד סגן מושל אוקלהומה. משום שאף מתמודד לא גרף 50 אחוזים מקולות הבוחרים, העפילו ניז ובייס לסיבוב מכריע. בסיבוב זה גברה בייס על ניז, והמשיכה ליום הבחירות הכלליות מול נציגת המחוז המכהנת קנדרה הורן. בייס ניצחה את הורן והשיבה את המושב לידי המפלגה הרפובליקנית. מחוז הקונגרס החמישי, בו התמודדו הורן ובייס, היה מעוז רפובליקני במשך למעלה מארבעה עשורים עד אשר נבחרה הורן בבחירות 2018.

קישורים חיצוניים
----------------

ויקישיתוף מדיה וקבצים בנושא **סטפני בייס** בוויקישיתוף
* אתר האינטרנט הרשמי של סטפני בייס לבית הנבחרים האמריקאי (באנגלית)
* סטפני בייס, ברשת החברתית פייסבוק

* סטפני בייס, ברשת החברתית אקס (טוויטר)

* סטפני בייס, ברשת החברתית אינסטגרם
* קורות חייה של סטפני בייס, באתר הרשמי של הסנאט של אוקלהומה (באנגלית)
* סטפני בייס באתר המדריך הביוגרפי של הקונגרס של ארצות הברית (באנגלית)

הערות שוליים
------------

1. ↑  טל אקסלרוד, Bice wins Oklahoma GOP runoff to face Horn in November, באתר The Hill‏, 25 באוגוסט 2020 (באנגלית)
2. ↑  ג'סטין וינגרטר, Kendra Horn upsets Steve Russell in an Oklahoma City stunner, באתר The Oklahoman‏, 6 בנובמבר 2018 (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* SNAC: w63p2v16
* US Congress: B000740

 |
**קווין ריי הרן** באנגלית: **Kevin Ray Hern**; נולד ב-4 בדצמבר 1961) הוא פוליטיקאי ואיש עסקים אמריקאי, המכהן כחבר בית הנבחרים של ארצות הברית מטעם מחוז הקונגרס הראשון של מדינת אוקלהומה, מאז נובמבר 2018. הוא נבחר לבית הנבחרים בבחירות מיוחדות שנערכו בעקבות התפטרותו של חבר בית הנבחרים המכהן ג'ים בריידנסטין לשם מינויו לתפקיד מנהל נאס"א.

ביוגרפיה
--------

הרן נולד בשדה התעופה "ריצ'רדס-גבאוור" של חיל האוויר של ארצות הברית, השוכן על גבולה המערבי של מיזורי עם קנזס. הרן סיים ב-1980 את לימודיו בבית הספר התיכון דובר שבעיירה דובר אשר בארקנסו, וב-1986 השלים לימודי תואר ראשון באוניברסיטת ארקנסו טק. אחרי שעבד בקונצרן התעשייתי רוקוול אינטרנשיונל, למד הרן במכון הטכנולוגי של ג'ורג'יה לימודי תואר שלישי בהנדסת אווירונאוטיקה.

לאחר אסון מעבורת החלל צ'לנג'ר התקשה הרן למצוא עבודה, ונהפך לזכיין של מקדונלד'ס. הוא קנה את סניף מקדונלד'ס הראשון בצפון ליטל רוק ב-1997, אם כי מכר אותו כעבור שנתיים ב-1999 כדי לעבור למאסקוגי (Muskogee) שבאוקלהומה, שם קנה שני סניפים אחרים של מקדונלד'ס כזכיין של הרשת. הוא הרחיב את עסקיו כזכיין של מקדונלד'ס לשמונה-עשר סניפים באזור טלסה.

עם התפטרותו של ג'ים בריידנסטין מבית הנבחרים של ארצות הברית ב-2018 לשם מינויו לתפקיד מנהל נאס"א (מִנְהָל האווירונאוטיקה והחלל הלאומי), הודיע הרן על התמודדותו לבית הנבחרים מטעם מחוז הקונגרס הראשון של אוקלהומה. בבחירות המקדימות שנערכו במפלגה הרפובליקנית גבר על טים האריס. לאחר מכן התקדם לבחירות הכלליות, שם ניצח את טים גילפין, מועמד המפלגה הדמוקרטית.

מרי פאלין, מושלת אוקלהומה היוצאת, מינתה אז את הרן למלא את שארית תקופת הכהונה של בריידנסטין. בסמכותה של פאלין היה לעשות כן מכיוון שעל פי החוק אוקלהומה, אם מושב של המדינה בבית הנבחרים יהא ריק בשנה זוגית ותקופת כהונתו של המכהן עתידה להסתיים בשנה העוקבת, בסמכות המושל למנות אדם אחר לאייש את המושב. בהתאם לכך, הרן הושבע לתפקידו בקונגרס של ארצות הברית בנובמבר 2018.

קישורים חיצוניים
----------------

ויקישיתוף מדיה וקבצים בנושא **קווין הרן** בוויקישיתוף
* אתר האינטרנט הרשמי של קווין הרן בבית הנבחרים (באנגלית)
* קווין הרן, ברשת החברתית אקס (טוויטר)
* קווין הרן באתר המדריך הביוגרפי של הקונגרס של ארצות הברית (באנגלית)

הערות שוליים
------------

1. ↑  ההשתייכויות הדתיות של חברי הקונגרס ה-116 של ארצות הברית, מסמך מאת Pew Research Center (באנגלית)
2. ↑  סמואל הרדימן, 5 Questions with Kevin Hern, McDonald's franchisee, באתר טלסה וורלד, 5 באוגוסט 2016 (באנגלית)
3. ↑  סטיבן פינגרי, Kevin Hern beats Tim Gilpin to replace Jim Bridenstine in Congress, באתר טלסה וורלד, 6 בנובמבר 2018 (באנגלית)
4. ↑  קת'רין סוויני, Hern taking office ahead of freshman congressional class, באתר ג'ורנל רקורד, 8 בנובמבר 2018 (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* US Congress: H001082

 |
הנסיך **פומימרו קונואה** (近衛 文麿 ביפנית) (12 באוקטובר 1891 – 16 בדצמבר 1945) היה פוליטיקאי יפני וראש הממשלה ה־34 (4 בינואר 1937 – 5 בינואר 1939), ה-38 (22 ביולי 1940 – 18 ביולי 1941) וה־39 (18 ביולי 1941 – 18 באוקטובר 1941) של יפן.

ביוגרפיה
--------

הוא נולד כנסיך בשבט הפוג'יווארה, יורש של משפחת דוכסים, משפחת קונואה בטוקיו. הוא הצטרף לפוליטיקה ב־1920 כבן חסות מתון של סיונג'י קינמוצ'י, והתנגד לשימוש בכוח הצבאי.

מונה לראש ממשלת יפן ביוני 1937 במטרה להביא לאיזון מול כוחו המתחזק של הצבא, אך הפך בעצמו למיליטריסט. אחרי תקרית גשר מרקו פולו ביולי 1937 ותחת לחץ מהדוגלים בקו נוקשה, הסכימה הממשלה להרחיב את פעולותיה בסין, העבירה למנהיגי הצבא את הניהול המלא של הסכסוך בסין, ואפשרה להם לפעול תוך התעלמות מכוונת מצד הממשלה לגבי אופן פעולתם. בנובמבר, הכריז קונואה על יעדה של יפן - סדר חדש באסיה, מה שלימים הפך להיות פרויקט מרחב השגשוג המשותף של מזרח אסיה רבתי, והפעיל לחץ על סין כדי לקבל וויתורים טריטוריאליים על מנת לסיים את מלחמת סין-יפן. קונואה התפטר ב־4 בינואר 1939, עקב כישלונו לסיים את הסכסוך בסין. הירנומה קיאיצ'ירו מונה לראש הממשלה הבא.

קונואה מונה חזרה לראשות הממשלה ב־17 ביולי 1940, ולמרות המשא ומתן עם ארצות הברית, הוא ארגן את הגדלת הצבא יחד עם סגן אדמירל טייג'ירו טויודה, אשר החליף את יוסוקה מצואוקה כשר חוץ לוחמני. הוא חתם על הברית עם מדינות הציר, חוקק את חוק הגיוס הלאומי, יצר את הבסיס של ממשלה לתקופת מלחמה (המכונה "שין טאיסאי" - סדר פוליטי חדש) ובאוקטובר 1940 הקים את התאגדות הסיוע בשלטון הקיסרי ("טאיסאי יוקוסאנקאי") על מנת להחליף את המפלגות הפוליטיות, אשר התנדבו להתפרק. לאחר שנכשל להגיע להסכם עם ארצות הברית במטרה למנוע מלחמה בשתי חזיתות, הוא התפטר באוקטובר 1941 והוחלף על ידי השר הצבאי שלו, הידקי טוג'ו.

קונואה שיחק תפקיד בהפלתו של ממשלתו של טוג'ו ב־1944, ובפברואר 1945 הוא יעץ לקיסר הירוהיטו להתחיל במשא ומתן במטרה לסיים את מלחמת העולם השנייה. אחרי תחילת הכיבוש האמריקאי הוא שירת בממשלה של הנסיך נרוהיקו היגשיקוני, הממשלה הראשונה שלאחר המלחמה, אך נמצא חשוד בפשעי מלחמה. בדצמבר 1945, בזמן הקריאה האחרונה של ארצות הברית לפושעי מלחמה להתייצב מולם, הוא התאבד בשתיית ציאניד. היה זה בשנת 1945, בדיוק 1300 שנים אחרי שאביו הקדמון, פוג'יוורה נו קמטרי, הנהיג הפיכה צבאית בתקופת שבט סוגה. כך, באופן כה סמלי הסתיימה תקופת שליטי פוג'יוורה.

לאחר חמישים שנה, נבחר נכדו, מוריהירו הוסוקאווה, לראשות הממשלה.

קישורים חיצוניים
----------------

ויקישיתוף מדיה וקבצים בנושא **פומימרו קונואה** בוויקישיתוף
* פומימרו קונואה, באתר אנציקלופדיה בריטניקה (באנגלית)
* פומימרו קונואה, באתר "Find a Grave" (באנגלית)

|  |  |  |
| --- | --- | --- |
| **הקודם**:**היאשי סנג'ורו** | **ראש ממשלת יפן(רשימה)** | **הבא**:**הירנומה קיאיצ'ירו** |

|  |  |  |
| --- | --- | --- |
| **הקודם**:**יונאי מיצומאסה** | **ראש ממשלת יפן(רשימה)** | **הבא**:**הידקי טוג'ו** |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007580649805171
* BIBSYS: 6085573
* BnF: cb15123960h (data)
* CiNii: DA02014185
* GND: 119133644
* ISNI: 0000 0000 8390 7396
* LCCN: n82104518
* NDL: 00035564
* NKC: skuk0003484
* NLK: KAC200200188
* NTA: 071516395
* SNAC: w6gx78xj
* SUDOC: 13356276X
* VIAF: 67269161
* WorldCat: lccn-n82104518

 |
יפןיפן זהו שם יפני; שם המשפחה הוא קויסו. 
**קוניאקי קויסו** (ביפנית: **小磯 國昭**;‏ 22 במרץ 1880 - 3 בנובמבר 1950) היה ראש הממשלה ה-41 של יפן, וכהונתו נמשכה מ-22 ביולי 1944 עד 7 באפריל 1945.

ביוגרפיה
--------

קויסו נולד באוצונומיה במחוז טוצ'יגי, לאב שוטר ממשפחת סמוראי. הוא סיים את לימודיו באקדמיה הצבאית הקיסרית ב-1900 והמשיך בלימודיו במכללת המטה של הצבא. במלחמת רוסיה–יפן שירת כקצין מטה ובהמשך כמפקד פלוגה. הוא סיים את המלחמה בדרגת סרן. בסוף 1910 שב לאקדמיה הצבאית הקיסרית כמדריך. בשנת 1912 הוצב בצבא קוואנטונג ובאוגוסט 1914 קודם למפקד גדוד. ביוני 1922 נשלח כנספח צבאי לאירופה. באוגוסט 1923 מונה למפקד הדיוויזיה ה-51 של הצבא היפני. בדצמבר 1926 הועלה לדרגת מייג'ור גנרל. 

הקריירה של קויסו המריאה במהירות בשנות ה-20 וה-30 של המאה ה-20, כאשר החזיק במגוון תפקידים צבאיים וממשלתיים חשובים, ובהם ראש לשכת הניוד של משרד המלחמה (1929-1930), ראש לשכת עניינים צבאיים של משרד המלחמה (1930-1931), סגן שר המלחמה (1932), ראש צבא קוואנטונג במנצ'וריה (1932-1934), ושר לענייני חוץ (1939-1940). באוגוסט 1940 היו שליח מיוחד לענייני אינדונזיה. קויסו כיהן בתפקיד המושל הכללי של קוריאה משנת 1942 עד שנת 1944, שם רכש את הכינוי "הטיגריס של קוריאה," לאו דווקא בשל אופיו אלא בשל מראהו.

ב-1944, עם נפילת של ממשלתו הידקי טוג'ו, נבחר קויסו למלא את תפקיד ראש ממשלת יפן למרות התחרות הקשה מצד אנשי צבא ותיקים. בזמן כהונתו הובסו הכוחות היפניים פעמים רבות על ידי כוחות צבא ארצות הברית. למשך זמן מה, שקל קויסו להשלים עם בעלות הברית, אך הוא לא הצליח למצוא נוסחה להסכם שתשביע את רצון שני הצדדים. הלחימה נמשכה, וקויסו ניסה להרחיב את כוחו בהשתלטות על תפקיד שר המלחמה, אך נכשל בכך מפני ששמו היה רשום ברשימה של גנרלים לא פעילים. קויסו התפטר באפריל 1945 כאשר כוחות ארצות הברית כבשו את אוקינאווה. לאחר המלחמה הוא נתפס על ידי בעלות הברית ונשפט על ידי בית הדין הבינלאומי הצבאי למזרח הרחוק על פשעי מלחמה. הוא נמצא אשם ונידון למאסר עולם. 

קויסו נפטר בשנת 1950 בזמן שריצה את עונשו.

קישורים חיצוניים
----------------

ויקישיתוף מדיה וקבצים בנושא **קוניאקי קויסו** בוויקישיתוף
* קוניאקי קויסו, באתר אנציקלופדיה בריטניקה (באנגלית)

הערות שוליים
------------

1. ↑  מה מבקשת יאפאן בהודו ההולאנדית, דבר, 4 באוגוסט 1940
2. ↑  ממשלת יפאן התפטרה, משמר, 21 ביולי 1944
3. ↑  הממשלה היאפאנית התפטרה, משמר, 6 באפריל 1945

|  |  |  |
| --- | --- | --- |
| **הקודם**:**הידקי טוג'ו** | **ראש ממשלת יפן  1944–1945** | **הבא**:**קנטרו סוזוקי** |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007276873405171
* BnF: cb16672889r (data)
* CiNii: DA03147300
* ISNI: 0000 0000 8298 5640
* LCCN: n88103640
* NDL: 00034288
* VIAF: 110232625
* WorldCat: lccn-n88103640

 |
ה**מקדונל דאגלס X-36**‏ (Tailless Fighter Agility Research Aircraft) היה מטוס ניסוי ללא טייס לבחינת יכולות טיסה ללא כנפי זנב.

תכנון ופיתוח
------------

ה-X-36 נבנה בקנה מידה של 28% מגודלו של מטוס קרב בגודל סטנדרטי והוטס מרחוק על ידי טייס שהוצב בתחנת בקרה על הקרקע. המטוס לא כלל כנף זנב ובמקומו כלל כנפוני ייצוב קדמיים, מאזנות חצויים ומערכת הנעה וקטורית מתקדמת. למרות זאת המטוס לא היה יציב הן בנסיקה והן בסיבסוב ועל כן צויד המטוס במערכת טוס על חוט לייצוב הטיסה.

המטוס טס לראשונה ב-17 במאי 1997 וביצע סך הכל 31 טיסות מוצלחות, שהביאו לסיום התוכנית לאחר שכל מטרותיה הושגו. באוגוסט 1997, כאשר התוכנית עדיין פעלה, אוחדה מקדונל דאגלס אל תוך בואינג, ועל כן המטוס מזוהה לעיתים כ**בואינג X-36**.

ה-X36 השיג יכולות תמרון גבוהות מאוד שהיו אידיאליות למטוסי קרב. למרות התאמתו הפוטנציאלית והצלחתו לא פותח מטוס קרב אמיתי המבוסס על ה-X-36.

בתצוגה
------

מטוס X-36 אחד מוצג במוזיאון הלאומי של חיל האוויר של ארצות הברית סמוך לדייטון, אוהיו. מטוס שני מוצג במרכז המחקר של חיל האוויר האמריקאי בבסיס חיל האוויר אדוארדס בקליפורניה.

ראו גם
------

* מטוסי ה-X

קישורים חיצוניים
----------------

ויקישיתוף מדיה וקבצים בנושא **מקדונל דאגלס X-36** בוויקישיתוף
* ה-X-36 באתר נאס"א

| מטוסי ה-X האמריקניים |
| --- |
| 

|  |
| --- |
| X-1 • ‏X-2 • ‏X-3 • ‏X-4 • ‏X-5 • ‏X-6 • ‏X-7 • ‏X-8 • ‏X-9 • ‏X-10 • ‏X-11 • ‏X-12 • ‏X-13 • ‏X-14 • ‏X-15 • ‏X-16 • ‏X-17 • ‏X-18 • ‏X-19 • ‏X-20 • ‏X-21 • ‏X-22 • ‏X-23 • ‏X-24 • ‏X-25 • ‏X-26 • ‏X-27 • ‏X-28 • ‏X-29 • ‏X-30 • ‏X-31 • ‏X-32 • ‏X-33 • ‏X-34 • ‏X-35 • ‏X-36 • ‏X-37 • ‏X-38 • ‏X-39 • ‏X-40 • ‏X-41 • ‏X-42 • ‏X-43 • ‏X-44 • ‏X-45 • ‏X-46 • ‏X-47 • ‏X-48 • ‏X-49 • ‏X-50 • ‏X-51 • ‏X-53 • ‏X-54 • ‏X-55 • ‏X-56 |

 |
**סוניה לאנג** (באנגלית: **Sonja Lang**, בטוקי פונה **jan Sonja**; בעבר הייתה ידועה בשם **סוניה אלן קיסה**, באנגלית: **Sonja Alan Kisa**;‏ נולדה ב-1 בנובמבר 1978) היא בלשנית ואספרנטיסטית קנדית.

היא ידועה כמי שיצרה את השפה המתוכננת "טוקי פונה", המבוססת על עקרונות הדאואיזם. נוסף על כך, היא מתרגמת. היא תרגמה חלק מספר השירים "דאו דה ג'ינג" לאספרנטו ולאנגלית.

ביוגרפיה
--------

נולדה וגדלה במונקטון שבניו ברנזוויק וגדלה במשפחה דו-לשונית. אימה דיברה את השפה הצרפתית ואביה אנגלית. במהלך לימודיה ולאחריהם רכשה בקיאות בחמש שפות, ובכללן בשפת העזר הבינלאומית המתוכננת אספרנטו. לדבריה, שפה זו היא שנתנה לה ההשראה לעסוק בפיתוח שפות. 

בבגרותה עבדה לאנג בסוכנות תקשורת שסיפקה שירותי תרגום. בנוסף לימדה צרפתית במכללה קהילתית ועבדה באבטחת סייבר. בהמשך עבדה כמתרגמת סימולטנית עבור מועצת אירופה

כיום היא מתגוררת בטורונטו שבקנדה.

יצירת השפה טוקי פונה
--------------------

בשנת 2001 לקתה לאנג בדיכאון. כדרך לפשט את מחשבותיה ולהתמודד עימו, פיתחה לאנג את השפה. בהמשך הביעה תקווה שהשפה הפשוטה שנבנתה תחילה מ-120 מילים בלבד תוכל לעודד אנשים לעבד דברים ולפתח חשיבה חיובית בהתאם להיפוטזת ספיר-וורף הקובעת כי יש יחס בין הקטגוריות הלשוניות בהן אדם מדבר לאופן שבו הוא מבין את העולם ומתנהג בו. השפה ובנייתה הושפעה גם מרעיונות דאואיסטיים שהשפיעו על לאנג.

גרסה מוקדמת של השפה שוחררה על ידי לאנג לרשת בשנת 2001 והחלה לצבור פופולריות וקהילת דוברים קטנה. בשנת 2014 פרסמה ספר מורחב יותר בשנם 'טוקי פונה: שפת הטוב', שיצא בשנת 2016 גם בשפה הצרפתית. בשנת 2021 פרסמה לאנג מילון טוקי פונה מורחב, הכולל מספר מילים בסיסיות חדשות ובעיקר כ-11 אלף ערכים המורכבים מצירופי המילים הבסיסיות בטוקי פונה ותרגומים אפשריים שלהם לאנגלית, וכן מילים באנגלית ותרגומים אפשריים שלהם לצירופי מילים בטוקי פונה. מילון זה התבסס על השימוש של חברי קהילת הטוקי פונה ברשת.

ראו גם
------

* טוקי פונה

קישורים חיצוניים
----------------

* אתר האינטרנט הרשמי של סוניה לאנג (בבאנגלית)
* סוניה לאנג, ברשת החברתית Goodreads
* ראיון עם סוניה לאנג על טוקי פונה, בפודקאסט "Actual Fluency" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 1069438839
* SUDOC: 128835745
* VIAF: 206150503
* WorldCat: viaf-206150503

 |
**ריינג'ר 7** (באנגלית: **Ranger 7**) הייתה משימת חלל אמריקאית ששוגרה על ידי נאס"א ב-28 ביולי 1964 במטרה לחקור את הירח במסגרת תוכנית ריינג'ר. מטרת הגשושית הייתה לשדר תמונות ברזולוציה גבוהה של פני הירח במהלך התרסקותה על פניו. ריינג'ר 7 התרסקה על הירח בהצלחה ב-31 ביולי ותוך כדי התרסקותה שידרה תמונות של הירח. משימה זו הייתה המשימה המוצלחת הראשונה בתוכנית ריינג'ר, והמשימה האמריקאית הראשונה שצילמה את פני הירח בהצלחה.

מבנה החללית
-----------

ריינג'ר 7 הייתה חללית ריינג'ר מבלוק 3. החללית כללה בסיס משושה מאלומיניום ברוחב 1.5 מטרים, עליו הורכבו מערכות ההנעה והכוח, מעליהם הורכב חרוט קטום ראש שהכיל את מצלמות הטלוויזיה. שני לוחות סולאריים באורך 1.537 מטרים וברוחב 0.739 מטרים נפרשו ככנפיים משני צדדים נגדיים של הבסיס, כך שאורך החללית מקצה לקצה היה 4.6 מטרים. אנטנת צלחת לטווח רחוק הורכבה על אחד מקודקודי הבסיס, ואנטנה היכולה לשדר ולקלוט אותות מכל הכיוונים הורכבה בראש החרוט הקטום. גובהה הכולל של החללית היה 3.6 מטרים.

ההנעה שנדרשה לתיקון המסלול סופקה על ידי מנוע הידרזין שהפיק דחף של 224 ניוטון. זווית הגישה נשלטה באמצעות 12 נחירי פליטה (שפלטו גז חנקן), שהיו כפופים להוראותיהם של 3 גירוסקופים, 4 חיישני שמש ראשיים ושניים משניים, וחיישן ארץ אחד. כוח חשמלי הופק על ידי הלוחות הסולאריים, ששטחם הכולל היה 2.3 מ"ר, שהפיקו 200 ואט. שתי בטריות בעלות קיבולת של 1.2 קילו-ואט-שעה (kW·h) שיכלו לספק חשמל במשך 9 שעות, סיפקו כוח חשמלי לכל אחד משני הסטים הנפרדים של מערכות הצילום והתקשורת. שתי בטריות בעלות קיבולת של 1 קילו-ואט-שעה (kW·h) שמרו אנרגיה לתפעול השוטף של החללית.

חלליות הריינג'ר מבלוק 3 נשאו מערכת שכללה 6 מצלמות טלוויזיה, ועברו טיהור לפני שיגורם כדי למנוע זיהום של קרקע הירח. מערכת מצלמות הטלוויזיה שנשאו חלליות הבלוק 3 שקלה 173 ק"ג, והחליפה את קפסולת הסייסמוגרף שנשאו הריינג'רים מבלוק 2. מבין 6 המצלמות, 2 היו בעלות יכולת סריקה מלאה ו-4 בעלות יכולת סריקה חלקית.

המשימה
------

התמונה הראשונה שצילמה ריינג'ר 7
ריינג'ר 7 שוגרה ב-28 ביולי 1964, 16:50:07 UTC, על גבי משגר אטלס-אג'ינה B מנמל החלל קייפ קנוורל, למסלול חנייה סביב כדור הארץ בגובה 192 ק"מ. שעה וחצי לאחר השיגור הופעלו מנועי שלב האג'ינה שנית והחללית הוכנסה למסלול מעבר אל הירח. אחרי שנפרדה משלב האג'ינה נפרשו הלוחות הסולאריים של החללית, הופעלו מערכות הניווט, והתקשורת עברה לידי האנטנה לטווח הרחוק. יום אחר כך, ב-29 ביולי, בוצע תיקון המסלול והושלם בהצלחה.

ב-31 ביולי הגיעה ריינג'ר 7 אל הירח. 18 דקות לפני ההתרסקות הופעלו מערכות הצילום, ודקה מאוחר יותר, בשעה 13:08:45 UTC צולם הירח בפעם הראשונה על ידי חללית ריינג'ר מגובה 2,110 ק"מ. ב-17 הדקות שלפני הפגיעה שודרו בהצלחה 4,308 תצלומים ברזולוציה הולכת וגדלה, כאשר התצלום האחרון היה ברזולוציה של חצי מטר בלבד. החללית התרסקה על הירח בתנועה ישרה על פני מסלול היפרבולי עם זווית אסימפטוטית נכנסת של 5.57°- מקו המשווה של הירח. נטיית מסלול ההתרסקות הייתה 26.84°. בשעה 13:25:48.82 UTC,‏ 68.6 שעות לאחר שיגורה, התרסקה ריינג'ר 7 ב-10°21′S 20°36′W﻿ / ﻿10.35°S 20.6°W﻿ / -10.35; -20.6, במהירות של 2.62 ק"מ לשנייה (9,432 קמ"ש).

קישורים חיצוניים
----------------

ויקישיתוף מדיה וקבצים בנושא **ריינג'ר 7** בוויקישיתוף
* פרופיל המשימה באתר נאס"א (באנגלית)

| תוכנית ריינג'ר |
| --- |
| 

|  |  |
| --- | --- |
| ריינג'ר 1 • ריינג'ר 2 • ריינג'ר 3 • ריינג'ר 4 • ריינג'ר 5 • ריינג'ר 6 • ריינג'ר 7 • ריינג'ר 8 • ריינג'ר 9 |  |

 |
ב-2 באוקטובר 1990 **התנגש מטוס נוסעים חטוף בשני מטוסים אחרים בנמל התעופה גואנגג'ואו באי-יון** שברפובליקה העממית של סין, אגב ניסיון נחיתה. המטוס הנוחת פגע קלות במטוס אחד ולאחר מכן התנגש בעוצמה במטוס שני. עקב ההתנגשות ניספו 128 בני אדם - 82 במטוס הראשון ו-46 במטוס השלישי.

החטיפה
------

הטיסה שנחטפה הייתה טיסה 8301 של קסיאמן איירליינס. על המטוס שנשא את הטיסה, מדגם בואינג 200–737, היו 93 נוסעים ותשעה אנשי צוות. הטיסה נמצאה בדרכה מנמל התעופה קסיאמן גאוקי (אנ') אל נמל התעופה גואנגג'ואו באי-יון, כאשר נחטפה על ידי ג'יאנג קסיאופנג (Jiang Xiaofeng), בן 21. זמן קצר לאחר ההמראה ניגש קסיאופנג לדלת תא הטייסים כשהוא מחזיק פרחים בידיו, וביקש להיכנס לתא. אנשי הצוות איפשרו לו להיכנס, ככל הנראה משום שחשבו שהוא רוצה להגיש את הפרחים לטייסים לרגל חגיגות חג אמצע הסתיו. לאחר שנכנס לתא פתח קסיאופנג את חליפתו והראה כי הוא חגור מתחתיו במה שנראה כחגורת נפץ. הוא ציווה על כל אנשי הצוות פרט לקברניט לצאת מהתא והורה לו לטוס אל טייפה שבטאיוואן, כדי לבקש שם מקלט מדיני. הטייס לא ציית להוראה והמשיך לטוס בכיוון ליעדו המקורי.

הקשר עם המטוס נותק עד שחודש על ידי נמל התעופה גואנגג'ואו. הפקחים בנמל התירו למטוס לנחות בכל נמל תעופה שברפובליקה העממית של סין. הטייס ענה כי למטוס נותר דלק רק לטיסה אל נמל אחד נוסף, זה של הונג קונג. הוא קיבל אישור מהפקחים לנחות שם ולתדלק כדי להמשיך לטאיוואן, אך החוטף אסר על הטייס לטוס להונג קונג ולנחות שם. המטוס המשיך לערוך הקפות באוויר ליד גואנגג'ואו בעוד הטייס מנסה לשדל את החוטף. לבסוף אזל בו הדלק והוא נאלץ לנחות בגואנגג'ואו.

הנחיתה וההתנגשות
----------------

במהלך הנחיתה החל החוטף להיאבק עם הטייס. המטוס נחת במהירות מופרזת. תחילה פגע במטוס בואינג 707 חונה של חברת צ'יינה סאות'ווסט איירליינס (אנ') בטיסה 4305, שהגיע מצ'נגדו, וגרם לפציעתו הקלה של קברניט אותו מטוס, שנמצא בתא הטייסים. המטוס החטוף המשיך בתנועתו המהירה ללא שליטה עד שהתנגש ישירות במטוס בואינג 757 של צ'יינה סאות'רן איירליינס בטיסה 3523, שעמד להמריא מהנמל אל שאנגחאי. מטוס זה נבקע במחציתו האחורית והתלקח. המטוס החטוף התהפך על גבו ונעצר.

עקב ההתנגשות ניספו במטוס החטוף 75 נוסעים מתוך 93, לרבות החוטף, וכן שבעה אנשי צוות מתוך תשעה. במטוס של צ'יינה סאות'ווסט איירליינס נספו 46 נוסעים מתוך 110. כל 12 אנשי צוותו שרדו. בסך הכל נהרגו באסון 128 אנשים.

בחקירה שלאחר האסון התברר כי החוטף לא חגר חומרי נפץ.

החוטף
-----

החוטף, ג'יאנג קסיאופנג, נולד בפרובינציית חונאן ב-11 באוגוסט 1969. הוא נעצר עקב גנבה בספטמבר 1988. ב-1990, בעת שעבד בסוכן רכש בחברה סינית, הוא נמלט עם סכום כסף שנמסר לו לשם רכש עבורה, והוכרז כמבוקש על ידי המשטרה. חודשיים לאחר מכן, ב-30 בספטמבר, רכש את כרטיס הטיסה לטיסה שעמד לחטוף. הוא יצא בבוקר החטיפה ממלון ליד קסיאמן אל נמל התעופה, ונראה כשהוא לבוש בחליפה שחורה ומחזיק בתיק שחור ובזר פרחי פלסטיק. הוא היה הנוסע האחרון שעלה על המטוס.

קישורים חיצוניים
----------------

* תיאור התאונה באתר Aviation safety Network